"A Vaskúti Községháza és Rendezvényterem felújítása és energetikai korszerűsítése"

Vaskút Nagyközség Önkormányzata 2016-ban támogatási kérelmet nyújtott be a Vidékfejlesztési Operatív Program Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés című, VP6-7.2.1-7.4.1.1-16 kódszámú pályázati konstrukció keretében, azzal a céllal, hogy a vaskúti Községháza ésRendezvényterem ingatlanok felújítása és energetikai korszerűsítése megvalósuljon.

2017 júliusában a Vidékfejlesztési Program Irányító Hatósága támogatásra érdemesnek ítélte a támogatási kérelmet. A tervek szerint a beruházás teljes összege bruttó 85 684 549 Ft lesz, melyből az elnyert, vissza nem térítendő támogatási összeg: 66 279 038 Ft, 85%-os támogatás intenzitás mellett.

A tervezett beruházás helyszínei:

Rendezvényterem: 6521 Vaskút, Kossuth L. u. 107.

Községháza: 6521 Vaskút, Kossuth L. u. 90.

A projekt tervezett befejezési dátuma. 2018.11.30.

"A Vaskúti Községháza és Rendezvényterem felújítása és energetikai korszerűsítése" című, 1776016651 azonosítószámú támogatási kérelme keretében Vaskút Nagyközség Önkormányzata olyan fejlesztést hajt végre, amely révén a falu központi részén fekvő két épület energetikai korszerűsítése és külső rekonstrukciója történik meg. A projekt megvalósításával a település képe javul, és két újabb önkormányzati tulajdonú épület válik energetikai szempontból korszerűbbé. A beruházás által jelentősen csökkennek az épületek fenntartási költségei, a szolgáltatásuk színvonala pedig nő.

A fejlesztés célja az épületek energetikai korszerűsítése és az ingatlanok felújítása. A Községháza energetikai felújításának keretében telepítésre kerül egy 10 KW napelemesrendszer, illetve az épület fűtésének korszerűsítése érdekében egy korszerűbb üzemelésű, energiatakarékos gáz fali kazán kerül beszerelésre. Az épületfelújítása érdekében megvalósul a tető felújítása, vakolatjavítás és felületkezelés, illetve a teljesereszcsatorna-és lefolyórendszer cseréje.

A Rendezvényterem épületének energetikai felújításának keretében telepítésre kerül egy 20,4 KW-os napelemesrendszer,az épület fűtésének korszerűsítése érdekében egyfűtő-hűtő funkciókat ellátó hőszivattyú kerül beszerzésre. Továbbá energia megtakarítás céljából a meglévő, elöregedett homlokzati nyílászárókat hőszigetelt fa nyílászárókra cserélik, a padlásfödém szigetelésre kerül, illetve a világítási és fűtési rendszer korszerűsítése is megvalósul.

Vaskút, 2017. október 30.